google/wiki40b huggingface dataset:
National Mall

National Mall ialah sebuah taman negara terbuka di pusat bandaraya Washington, D.C., ibu negara Amerika Syarikat. National Mall ialah sebuah unit Perkhidmatan Taman Negara yang ditadbir oleh unit National Mall and Memorial Parks. Istilah "National Mall" pada umumnya merangkumi kawasan-kawasan yang secara rasminya menganggotai Taman Potomac Barat dan Constitution Gardens di sebelah barat, tetapi juga dianggap sebagai memaksudkan seluruh kawasan di antara Tugu Peringatan Lincoln dan Kapitol Amerika Syarikat, dengan Tugu Washington sebagai tanda pembahagi yang terletak di sebelah barat pusatnya. National Mall dikunjungi oleh kira-kira 24 juta pengunjung setahun.
Hikayat Raja Jumjumah

Hikayat Raja Jumjumah atau juga dikenali sebagai Hikayat Tengkorak Kering merupakan sebuah hikayat lama Melayu yang berkaitan dengan kisah pada zaman agama Islam se­dang mulai berkembang.
Ia terdapat dalam bentuk mikrofilem dengan rujukan Hikayat Tengkorak kering [Microfilm: NL 2553]. (1894). Penang: Mercantile Press.
Hikayat Raja Jumjumah menceritakan bagai­mana Nabi Allah Isa memohon kehadrat Tuhan minta supaya sebuah tengkorak kering yang dijumpainya di­sebuah padang negeri Sham itu berkata-kata kapadanya; seterusnya hikayat ini meriwayatkan bagaimana tengkorak itu menceritakan kapada Nabi Allah Isa bahawa ia se­orang raja dinegeri Masir dan Sham yang penuh dengan segala kemewahan dan bersifat adil, tetapi ia tiada menunai­kan fardhu sembahyang lima waktu.
Kemudian di­ceritakannya pula pengalamannya yang dahsyat-dahsyat dideritanya sesudah ia mati, serta berbagai pandangannya bagaimana azabnya orang-orang yang berbuat maksiat kena seksa di akhirat; tetapi bagi dirinya yang ada juga mempunyal ilmu agama dan berbuat kebajikan bersedekah kepada fakir miskin maka akhirnya terlepas juga ia dari­pada neraka walaupun sesudah menderitai, berbagai azab sengsara.
Akhirnya ia memohonkan kiranya Nabi Isa mendoakan kehadrat Tuhan supaya ia dihidupkan sa­mula untuk berbuat amal yang soleh. Apabila permo­honannya itu telah makbul maka ia tiada berkehendak lagi menjadi raja tetapi sentiasa beribadat kepada Allah.
Jandiala, Jalandhar

Demografik 2001

Menurut bancian India pada tahun 2001, Jandiala memiliki bilangan penduduk seramai 7,704. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Jandiala memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Jatihandap

Poskod

Poskod yang digunakan di Jatihandap adalah 40195. Terdapat 4 buah desa di dalam daerah kecamatan Mandalajati.
Laban

Laban (Bahasa Ibrani: לָבָן, Piawai Lavan Tiberias Lāḇān ; "White"), Laban (Ibrani: לָבָן, Standard: Lavan Tiberia: Lāḇān ; "Putih") adalah anak lelaki Bethuel, saudara Ribka/ Rebecca dan ayah kepada Leah dan Rahel/ Rachel, menurut yang dijelaskan dalam Injil Kitab Kejadian. Dia juga merupakan ipar kepada Ishak dan mertua kedua Yaakub. Laban dan keluarganya seperti yang dijelaskan menghuni Paddan-aram, di Mesopotamia.
Hospital Kunak

Hospital Kunak terletak di kawasan tenggara dalam negeri Sabah. Hospital ini didirikan pada tahun 2005 dan mula beroperasi pada 18 Mac 2006. Mencapai status sebagai sebuah daerah penuh pada 1 Jun 1981.

Pencapaian

2016 1. MSQH 12/8/2015 - 11/8/2019.
Baliros

Baliros merupakan sebuah komun di jabatan Pyrénées-Atlantiques di barat-daya Perancis.
Sekolah Kebangsaan Seri Bandar

Latar Belakang Sekolah

Sekolah ini dibuka di pertengahan tahun 1976.

Matlamat, Moto, Cogan Kata dan Lagu Sekolah

Matlamat SK Seri Bandar :
         Melahirkan bangsa Malaysia yang taat setia dan bersatupadu.  
         Melahirkan insan yang beriman, berakhlak mulia, berilmu, berketerampilan dan sejahtera.  
         Menyediakan sumber tenaga manusia untuk keperluan kemajuan negara. 
         Memberi peluang-peluang pendidikan kepada semua warganegara Malaysia
Moto SK Seri Bandar :
S     =     Semangat
K    =     Kesungguhan
S     =     Sehingga
B    =     Berjaya
Cogan Kata SK Seri Bandar :
“BERILMU BERBAKTI”
Lagu Sekolah
Seri Bandar sekolah indah
Gagah kukuhnya di padang megah
Mari kita mengorak langkah
Bersungguh - sungguh
Bersama agar berjaya
Patuhlah Rukun Negara
Peraturan sekolah diamalkan
Berilmu berbakti cogan kata kita
Yang kita idamkan
Rajinlah tekunlah
Pada tiap masa
Tanam cita - cita
Mencari jaya hidup sejahtera
Introduction To Programming With C++ For Science

Ringkasan

Buku Introduction To Programming With C++ For Science ini membincangkan mengenai isu dalam bidang pengaturcaraan.
Sebatian ion

Dalam bidang kimia, sebatian ion ialah sejenis sebatian kimia yang ion-ionnya disatukan di dalam sesuatu struktur kekisi oleh ikatan-ikatan ion. Ion bercas positif biasanya merupakan ion logam, manakala ion bercas negatif adalah unsur atau molekul bukan logam.
Ion boleh merupakan atom tunggal, sebagaimana dengan garam halus (natrium klorida), atau kumpulan-kumpulan yang lebih rumit seperti kalsium karbonat. Untuk dianggap sebagai ion, sesuatu entiti harus mempunyai cas positif atau cas negatif. Justera itu dalam sesuatu ikatan ion, satu 'pengikat' harus mempunyai cas positif dan yang lain mempunyai cas negatif. Melalui pelekatan antara satu sama lain, ion-ion itu mengatasi, atau mengatasi sebahagiannya, ketaksimbangan cas masing-masing. Ikatan ion positif kepada positif dan negatif kepada negatif tidak wujud. (Untuk analogi dunia nyata, uji kajilah dengan dua batang magnet.)
Sebatian-sebatian ion umumnya mempunyai takat lebur dan takat didih yang tinggi. Ia mempunyai kekonduksian elektrik yang baik apabila lebur atau berbentuk larutan. Sedangkan sebatian ion inorganik merupakan pepejal pada suhu bilik dan biasanya membentuk hablur, cecair ion organik semakin menarik perhatian.
Ketika sesuatu sebatian ion dinamai, nama kation dinamai lebih dahulu, diikuti oleh nama anionnya, manakala ketika sesuatu anion unsur dinamai, akhiran -ida ditambahkan pada nama unsurnya. Terdapat dua jenis kation yang biasa, iaitu Jenis I dan Jenis II. Kation Jenis 1 hanya mempunyai satu cas dan namanya disenaraikan secara mudah ketika sebatian itu dinamai. Kation Jenis II mempunyai lebih daripada satu cas dan ketika sebatian ion itu dinamai, angka Roman digunakan untuk menandakan cas kationnya. Selain itu, terdapat juga anion poliatom biasa yang lain yang tidak mempunyai akhiran pada namanya, umpamanya hipoklorit (ClO-).
Daimabad

Daimabad (Bahasa Marathi: दाइमाबाद) merupakan kampung yang ditinggalkan dan tapak arkhaeologi ditebing kiri Sungai Pravara, anak sungai Sungai Godavari di Srirampur taluka di daerah Ahmednagar di Negeri Maharashtra di India. Tapak ini dijumpai pertama kali oleh B. P. Bopardikar pada tahun 1958. Ia telah dicarigali tiga kali sehingga kini oleh pasukan India Archaeological Survey. Carigali pertama pada tahun 1958-9 dilakukan di bawah penyeliaan M. N. Deshpande. Cari gali kedua pada tahun 1974-5 dipimpin oleh S. R. Rao. Carigali terakhir antara tahun 1975-6 dan 1978-9 dilakukan di bawah penyeliaan S. A. Sali. Jumpaan di Daimabad mencadangkan bahawa budaya Harappan Akhir menganjur sehingga ke Deccan Plateau di India.
Daimabad merangkumi kawasan seluas 30 hektar (75 ekar) semasa dalam tempoh lima fasa penempatan yang merentangi sekitar dari 2000 hingga 1200 B.C.E., mewakili unjuran paling ke selatan bagi kebudayaan Indus.
Fasa pertama adalah kebudayaan Savalda dan merangkumi hanya satu per sepuluh saiz tapak akhir. Ia mendedahkan bukti rumah bata lumpur bersaiz serdahana dan ekonomi pertanian berdasarkan barli, lentils, dan kacang. Penduduknya memiliki pengetahuan mengenai kerja logam tembaga dan memakai manik carnelian dan agate.
Fasa kedua penting kerana ia bukti yang menunjukkan kemasukan kebudayaan Lembah Indus ke bahagian India ini. Rumahnya diperbuat dari batu-bata lumpur dan bahan yang sama digunakan bagi melapis kubur.
Lantai rumah ditutup dengan plaster. Bukti nyata mengenai kebudayaan Indus dlihat pada jumpaan dua cop terra-cotta dan tiga kepingan tembikar, kesemuanya mempunyai skrip Indus. Serpihan tembikar Indus dijumpai bertaburan di kawasan seluas lebih dari 20 hektar (50 ekar). Tarikh radiokarbon mencadangkan bahawa pendudukan ini berlaku sekitar 1800 B.C.E.
Kampung Dakwah

Poskod

Poskod yang digunakan di Kampung Dakwah, Sungai Petani, Kedah adalah 08000.
Gmail

Ciri-ciri

Gmail menyediakan kapasiti penyimpanan sebanyak lebih dari 4000 megabyte dan terus bertambah. Jumlah ini lebih dari 4 kali jumlah yang disediakan laman lain. seperti Yahoo! dan Hotmail. Hal ini berarti para pengguna dapat menyimpan sampai ribuan surat elektronik.
IGmail juga mengaplikasi teknologi pencarian Google yang memudahkan penggunanya mencari sesuatu dari email mereka. Gmail juga menampilkan iklan yang didasarkan dari email yang diterima pengguna. Iklan tersebut hanya[[]] diperlihatkan ke pengguna Gmail dan tidak dikirimkan ke alamat eksternal.
Gmail dapat mengirimkan attachment (lampiran) sampai 10 megabait per e-mel.
Salah satu dari hal baru yang ditawarkan Gmail adalah penyortiran email dalam bentuk "Conversation view". Dengan begini email yang diterima akan diurutkan dalam bentuk percakapan, sehingga semua balasan dan topik tidak terpisah-pisah. Hal ini dapat membuat pengguna mudah untuk melihat email yang mereka dapat. Gmail kadang kala salah mengira email mana yang harus dikelompokkan bersama-sama, namun hal ini sudah jarang terjadi.
Salah satu perubahan baru adalah kemampuan untuk melabeli email. Sebuah email dapat mempunyai lebih dari satu label. Fitur ini berguna untuk menyortir email sesuai dengan label yang diberikanya, Google juga dapat memberikan label secara otomatis dengan sebuah filter.
Harmoni (kumpulan muzik)

Kumpulan Harmoni merupakan sebuah kumpulan muzik yang terkenal dengan lagu Doa dan Penantian.
Kumpulan Harmoni ditubuhkan pada tahun 1973. Ketika itu, kumpulan ini sering diundang mengadakan persembahan selingan untuk majlis deklamasi puisi anjuran Gabungan Persatuan Penulis Nasional Malaysia (Gapena) atau Persatuan Penulis Nasional Malaysia (Pena). 
Ketika itu Harmoni seperti kumpulan terdesak. Pena atau Gapena sering menganjurkan pementasan teater elit, persembahan puisi yang sering diadakan di Dewan Bahasa dan Pustaka (DBP). 
Ketika itu, Zubir dan Joei adalah salah seorang tenaga pengajar di Institut Teknologi Mara (sekarang Universiti), manakala Ogy dan Azie pula adalah antara pelajar di institusi pengajian yang sama.
Melihat mereka kerap mengadakan persembahan pentas, penggubah dan pemuzik, Zalikamari kemudian mempelawa Harmoni untuk merakamkan lagu. Pelawaan diterima dan pada tahun 1980, lahirlah album Penantian terbitan Titra Musical dan diedarkan EMI. 
Dalam album itu mengandungi lagu seperti Penantian, Doa dan Sepanjang Jalan Ke Pulau Pinang - semuanya segar hingga sekarang. Sambutannya baik apabila dilaporkan mencatat jualan hampir 50,000 unit.
Tidak lama selepas itu, Harmoni muncul dengan album kedua berjudul Nyanyian Ombak. Bagaimanapun, selepas itu, kumpulan ini agak tenggelam biarpun nama mereka terkenal. 
Kumpulan ini tidak berpecah, cuma sukar untuk bergabung semula. Ini kerana Joei melanjutkan pengajian San Francisco dan bekerja di sana. Begitu juga dengan Ogy yang juga menyambung pelajaran di luar negara.
Ablasi

Ablasi ialah pembuangan bahan daripada permukaan sesuatu objek melalui pengewapan, penyerpihan, atau proses-proses penghakisan lain. Contoh-contoh bahan ablasi termasuklah bahan kapal angkasa untuk pendakian dan kemasukan semula atmosfera, air batu dan salji dalam glasiologi, tisu-tisu biologi dalam perubatan dan bahan-bahan perlindungan api pasif.
Flintbek

Flintbek merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Burung Takur Tembaga

Ciri-ciri

Burung Takur Tembaga ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Takur Tembaga adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Takur Tembaga tidak bergigi.

Makanan

Pisang Abu Nipah Dan Dedak Ayam. Serta ulat.

Pembiakan

Burung Takur Tembaga membiak dengan bertelur. Telur Burung Takur Tembaga bercangkerang keras.
Pilihan Raya Tempatan, Negeri Sembilan 1963

Pilihan Raya Tempatan, Negeri Sembilan 1963 ialah Pilihan raya tempatan, Negeri Sembilan yang kesepuluh yang diadakan di Negeri Sembilan, dan yang ketujuh selepas kemerdekaan Tanah Melayu. Ia telah diadakan pada 15 Jun 1963. Jumlah majlis tempatan yang dipertandingkan ialah 2 majlis iaitu Seremban dan Kuala Pilah. Negeri Sembilan merupakan negeri pertama yang selesai proses penamaan calon yang diadakan secara berperingkat. Hari penamaan calon bagi Negeri Sembilan ialah pada 24 Mei 1963
Skuad Piala Dunia FIFA 1930

Di bawah ini ialah skuad untuk kejohanan Piala Dunia FIFA 1930 di Uruguay. Yugoslavia merupakan satu-satunya pasukan yang mempunyai pemain dari kelab asing di dalam pasukan mereka (iaitu 3 orang pemain dari kelab Perancis).
Lassigny

Lassigny ialah sebuah komun di jabatan Oise di utara Perancis, wilayah Picardy.
Lagos, Pyrénées-Atlantiques

Lagos merupakan sebuah komun di jabatan Pyrénées-Atlantiques di barat-daya Perancis.
Perlombongan

Perlombongan ialah aktiviti mengeluarkan galian atau bahan geologi berharga lain dari bumi. Pelombong bermaksud orang yang mengerjakan lombong. Lombong bermaksud lubang atau gelombong iaitu sebuah lubang seperti terowong dari sebuah bukit atau dari sebuah tebing.
Bijih yang dapat dilombong termasuklah logam, batu arang dan syal minyak, permata, batu kapur dan batu dimensi, garam batu dan potasy, batu kerikil dan tanah liat. Perlombongan diperlukan untuk mendapat sebarang bahan yang tidak dapat ditanam melalui proses pertanian, atau dibuat tiruan dalam makmal atau kilang. Perlombongan dalam erti yang lebih meluas termasuk pengeluaran sebarang sumber tak boleh dibaharui seperti petroleum, gas asli atau malah air.
Malaysian Politicians Say The Darndest Things

Malaysian Politicians Say The Darndest Things ialah siri buku bukan fiksyen Malaysia yang disusun oleh Amir Muhammad dan diterbitkan oleh Matahari Books. Setiap buku mengambil lebih daripada 100 petikan lucu, luar biasa atau hanya menarik daripada ahli politik Malaysia yang sebenar, lengkap dengan petikan sumber, dan digambarkan oleh seorang artis yang berbeza.

3

Ia telah diumumkan bahawa Vol 3 akan diilustrasikan oleh Chin Yew dan semua petikan kata diambil dari 1960an.
Ittihad

Parti Ittihad (bahasa Azerbaijan: İttihad firqəsi) adalah parti Islam radikal di Republik Demokratik Azerbaijan tahun 1917–1920. Parti ini ditubuhkan pada September 1917 sebagai pembangkang parti Musavat sekular dan mencadangkan persatuan politik semua Muslim empayar Rusia (ittihad dalam bahasa Arab bererti "kesatuan"). Pada tahun 1918, Ittihad dengan 11 anggota menjadi parti terbesar kedua di Parlimen Azerbaijan.
Agnosia

Punca

Agnosia boleh disebabkan oleh angin ahmar, dementia, atau masaalah neurologi yang lain. Ia mungkin diakibatkan oleh trauma-berpunca dari kecederaan kepala, jangkitan otak, atau warisan. Sesetengah bentuk agnosia di dapati berpunca dari genetik. Satu kajian pada 2011 mengaitkan Phonagnosia dengan Dyslexia. 
Pesakit yang mengalami sembuh dari buta secara dramatik mengalami Agnosia sebahagian besarnya atau Agnosia sepenuhnya.

Rawatan

Bagi semua tujuan pratikal, tidak terdapat penyembuhan langsung. Pesakit mungkin bertambah baik sekiranya maklumat diberikan dalam modaliti berlainan dari yang rosak. Jenis terapi berlainan mungkin dapat membantu mengundurkan kesan Agnosia. Dalam sesetengah kes, rawatan kerja ("occupational therapy") atau rawatan pertuturan ("speech therapy") mampu membantu agnosia, bergantung kepada etiologinya.
Kejohanan Remaja B-16 AFC 2016

Kelayakan

45 pasukan akan bermain pusingan kelayakan bagi merebut 16 tempat di dalam kejohanan pusingan akhir ini. India layak secara automatik sebagai tuan rumah, tetapi juga akan bersaing dalam pusingan kelayakan, yang akan dimainkan antara 12 hingga 20 September 2015, untuk menentukan baki 15 pasukan lagi.

Skuad

Pemain-pemain yang lahir pada atau selepas 1 Januari 2000 layak untuk bersaing dalam kejohanan ini. Setiap pasukan boleh mendaftar maksimum 23 pemain (sekurang-kurangnya tiga daripada mereka adalah penjaga gol).
Kampung Titian Lembah

Poskod

Poskod yang digunakan di Kampung Titian Lembah, Kuala Terengganu, Terengganu ialah 20400.
Mukim Air Masin

Pentadbiran

Mukim Air Masin merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Pontian.
Tuhan sudah mati

Penerangan

Di dalam "Tuhan sudah mati", Nietzsche tidak bermaksud Tuhan hidup dan kemudian mati secara harfiah. Mungkin lebih tepat untuk mengatakan Nietzsche bermaksud "Tuhan" iaitu agama dan kerohanian tidak lagi menjadi sumber pertimbangan hidup.
Kematian Tuhan merupakan cara mengatakan bahawa manusia tidak lagi percaya kepada kewujudan Tuhan kerana mereka tidak lagi mengenali Tuhan. Mengikut Nietzsche, kematian Tuhan akan membawa tidak hanya kepada penolakan terhadap keyakinan ketuhanan tetapi juga penolakan terhadap nilai-nilai moral universal itu sendiri yang mengikat semua individu. Kehilangan landasan moral ini mengarah kepada nihilisme. Nietzsche mencari penyelesaian ini dengan menilai semula asas nilai kemanusian dan bagi Nietzsche ia adalah melihat semula asas yang lebih mendalam daripada nilai-nilai agama Kristian. Nietzsche menemuinya di dalam "keinginan untuk berkuasa" (the will to power) yang dia gambarkan sebagai "intipati realiti" (the essence of reality).
Nietzsche percaya bahawa kebanyakan orang tidak mengenali kematian ini datang daripada ketakutan atau kecemasan yang mendalam. Oleh kerana itu, ketika kematian itu mulai diakui secara luas, orang akan berputus asa dan nihilisme akan berleluasa. Ini adalah sebahagian sebab mengapa Nietzsche melihat agama Kristian itu sebagai nihilistik. Dia mungkin melihat dirinya sebagai tokoh sejarah seperti Zarathustra, Socrates atau Yesus, memberikan orientasi falsafah baru kepada generasi mendatang untuk mengatasi nihilisme yang akan datang.
Sukamaju, Jonggol

Poskod

Poskod yang digunakan di Sukamaju adalah 16830. Terdapat buah desa di dalam daerah kecamatan Jonggol.
Grammentin

Grammentin merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Saint-Bérain-sur-Dheune

Saint-Bérain-sur-Dheune ialah komun di jabatan Saône-et-Loire dan di kawasan Bourgogne di timur Perancis.
Jalan Bangsar

Pembinaan persimpangan jejambat Jalan Travers-Bangsar

Persimpangan Jalan Travers-Bangsar telah dinaik taraf ke persimpangan jejambat. Pembinaan bermula pada awal tahun 2010 dan telah siap pada pertengahan 2010. Kedua-dua projek diketuai oleh Dewan Bandaraya Kuala Lumpur (DBKL) dan Malaysian Resources Corporation Berhad] (MRCB). Pada 8 Ogos 2010, jejambat persimpangan Jalan Travers-Bangsar dibuka kepada lalu lintas.
Neuschoo

Neuschoo merupakan sebuah munisipaliti terletak di daerah Wittmund, Niedersachsen, Jerman.
Formula Satu musim 2008

Pra musim

Sesi ujian pasukan yang pertama bermula di Jerez pada 14 Januari 2008. Ferrari, McLaren dan Toyota semua mencuba kereta 2008 mereka. Williams mencuba versi ubahsuai FW29 manakala Renault dan Red Bull mencuba entri 2007. Honda, Toro Rosso, Super Aguri dan Force India juga hadir. BMW tidak hadir kerana pelancaran F1.08. Sesi ujian beralih ke Valencia pada 22 Januari. Cuma Renault dan Williams yang berada di litar pada hari pertama. Mereka mencuba kereta 2008 yang akan digunakan. Mereka disertai oleh pasukan lain kecuali Super Aguri untuk tiga hari berikutnya. 1 Februari menyaksikan ujian berpindah ke Barcelona. Semua pasukan kecuali Super Aguri mengambil bahagian ujian masa. Hari pertama percubaan menyaksikan Kazuki Nakajima merempuh FW30. Selain itu, isu perkauman juga melibatkan Lewis Hamilton. Williams menarik diri pada hari ketiga untuk cuba dan membaiki masalah yang mengakibatkan rempuhan Nakajima. Manakala pada 4 Februari, Ferrari dan Toyota beralih ke Bahrain untuk terus mencuba F2008 dan TF108.
Pada 12 Februari ujian masa kembali ke Jerez. Red Bull dan Williams adalah pasukan yang beraksi pada hari pertama. Pada hari kedua ujian masa menyaksikan semua pasukan kecuali Ferrari dan Toyota. Setelah menangguhkan pelancaran SA08 dan membatalkan sesi ujian Valencia, Super Aguri tampil untuk mencuba kereta SA07B buat pertama kali.
Ujian masa beralih ke Barcelona pada 19 Februari. Hari pertama bermula dalam keadaan hujan di mana Williams, Red Bull, Renault dan Toyota hadir. Nico Rosberg mencatat masa terpantas untuk Williams. BMW Sauber melakukan ujian masa sendirinya di Jerez. Super Aguri tidak tampil walaupun berjanji untuk mengadakan Q&A dengan pihak media. Mereka menyalahkan hal ini di luar kawalan mereka. Pada hari kedua Ferrari tampil dan topped the time sheets with Felipe Massa pada litar yang basah. McLaren menyertai pada hari terakhir dan Williams berada di kedudukan teratas dengan Nakajima. Sesi ujian semua pasukan bermula pada 25 Februari dengan semua pasukan tetapi Super Aguri hadir. Lewis Hamilton mencatat masa lebih pantas daripada Kimi Räikkönen dan Michael Schumacher. McLaren terus mengatasi Ferrari pada hari kedua dengan kedua-dua pemandunya di kedudukan teratas dan Toyota terpantas dengan Jarno Trulli pada hari terakhir.
Bamhani

Demografik 2001

Menurut bancian India pada tahun 2001, Bamhani memiliki bilangan penduduk seramai 9,619. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bamhani memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Ruyandi Hutasoit

Dr. Ruyandi Hutasoit merupakan Ketua Umum Parti Damai Sejahtera.
Beliau lahir di Bandung, Indonesia pada 28 Januari 1950 yang mana merupakan anak bungso dari enam adik-beradik.
Ayahnya beliau bernama Manixius Hutasoit manakala isterinya ialah Dra. Ophelia Hutasoit yang berasal dari Minahasa, Sulawesi. Mereka berkahwin pada 31 Oktober 1981.